ஓமலூர்: ஓமலூர், வெள்ளாளப்பட்டியைச் சேர்ந்தவர் பார்த்திபன், 37; லாரி டிரைவர். இவரது மனைவி வள்ளி, 33. இவர்களுக்கு, மகள் ஷாலினி, 14, மகன் பிரவீன், 8, உள்ளனர். நேற்று முன்தினம் இரவு, ஓட்டலுக்கு செல்வதாக கூறிச்சென்ற பார்த்திபன், வீடு திரும்பவில்லை. நேற்று காலை, வெள்ளாளப்பட்டி, ஆவுடையார் கோவில் அருகே, தண்டவாளத்தில், படுகாயங்களுடன் இறந்து கிடந்தார். ரயில்வே போலீசார், உடலை மீட்டு, ரயிலில் அடிபட்டு இறந்தாரா என, விசாரிக்கின்றனர்.